
ZAPISNIK
5. sestanka komisije RZS za  promocijske aktivnosti v tem mandatu

Sestanek je bil v četrtek, 9. 5. 2024, z začetkom ob 16:00 uri v pisarni Ribiške zveze Slovenije v Ljubljani, Tržaška ulica 134, Ljubljana.

Prisotni:
- k o m i s i j a :	Marko KRAJNC (predsednik komisije) ter člani: Milan BERLOT, Borut JERŠE, 
- drugi vabljeni:	dr. Miroslav ŽABERL (predsednik RZS) 

Opravičeni: 	
- komisija:  Jure UŠENIČNIK SCHIFFERSTEIN,  Živan JOVANOVIČ
- drugi vabljeni:	/

SKLEPČNOST:	Od petih članov komisije so bili prisotni trije člani komisije. Sestanek je sklepčen. 


Predlagan je bil dnevni red:

1. Pregled zapisnika 4. seje in poročilo o realizaciji sklepov.
2. Aktivnosti komisije v času med sejama:
· Poročilo – Udeležba RZS na ribiškem sejmu v Gornji Radgoni, 5.4. – 7.4.2024
· Osnutek pravilnika o priporočenem kroju za ribiške čuvaje
· Ribiški koledar 2025
3. Razno.

Dnevni red je bil sprejet soglasno.

AD 1

Pregled zapisnika 4. seje KPA in poročilo o realizaciji sklepov.
Predsednik KPA RZS Marko Krajnc je podal strnjeno poročilo o temah pretekle seje in poročilo o realizaciji sklepov. Realizirani so bili vsi sklepi.
Potekala je razprava glede protokolarnega/reprezentativnega darila RZS. Predsednik RZS je navedel, da je RZS pridobila en vzorec; darilna škatlica z umetnimi muhami. Marko Krajnc je predstavil vzorec v obliki pisala v darilni škatlici z znakom RZS (višji cenovni razred). Po vseh pridobljenih vzorcih, se bo formirala tričlanska komisija, ki bo odločala o izboru. Projekt je potrebno realizirati v doglednem času

Sprejet je bil:

Sklep 1: Člani komisije brez pripomb potrjujejo vsebino zapisnika 4. seje komisije skupaj s poročilom o realizaciji sklepov.  
Sklep 2: Projekt izbire protokolarnega/reprezentativnega darila RZS je, po pridobitvi vseh vzorcev, potrebno realizirati v doglednem času.

AD 2

Aktivnosti komisije v času med sejama:
· Poročilo – Udeležba RZS na ribiškem sejmu v Gornji Radgoni, 5.4. – 7.4.2024
Poročilo je podal predsednik komisije Marko Krajnc. Organizacija sejma je bila na visokem nivoju in strokovno izpeljana. Izrekel je pohvalo vsem RD v Pomurju, ki so sodelovale na sejmu.  Komisija za delo z mladimi RZS je pripravila svoj program in uspešno zastopala RZS. Odziv ribičev in splošne javnosti je pozitiven, tako da nastop na sejmu ocenjuje kot zelo uspešen. Strokovni posvet, izveden na sejmu, je bil izveden korektno in je bilo dobro obiskan. Povzetek celotnega dogajanja je objavljen tudi v glasilu Ribič.
Predsednik RZS je izrazil pohvalo vsem sodelujočim in navedel, de ja bil pri pristopu k organizaciji nastopa na sejmu narejen napredek.

· Osnutek pravilnika o priporočenem kroju za ribiške čuvaje
Predsednik KPA RZS Marko Krajnc je navedel, da je komisija pridobila ponudbo za priporočeni ribiški  kroj od dveh dobaviteljev in se odločila, da v potrjevanje na UO RZS priporoči ponudbo podjetja JERMAN-I d.o.o. iz Žirov. Komisija se je za to odločila na podlagi več kriterijev: kvaliteta višjega razreda, 10-letna dobavljivost, garancija, reference. Opremo omenjenega dobavitelja uporablja že več RD, ki so s kvaliteto zadovoljne (RD Barje, Medvode, Bistrica Domžale, Bled idr.), prav tako jo uporablja Zavod za gozdove Slovenije. Dobavitelj predlaga ekskluzivnost pri dobavi opreme za ribiške čuvaje, posledično je lahko cena enaka, ne glede na število naročenih kosov s strani posamezne RD.
Milan Berlot podpira kvaliteto pred ceno in meni, da se glede na količino predvidene dobave, RZS lahko pogaja za nižjo ceno od ponujene. Prav tako meni, da bi sofinanciranju lahko sodelovalo tudi pristojno ministrstvo, glede na to, da ribiški čuvaji opravljajo naloge v njegovi pristojnosti.
Borut Jerše je navedel, da so pomembno merilo pri izbiri tudi reference, kar potrjuje zadovoljstvo RD, ki že uporabljajo izdelke navedenega ponudnika.
Predsednik RZS je izrazil pomislek glede višje cene omenjenega ponudnika. Navedel je, da se nobenemu ponudniku ne more zagotoviti določena količina naročila. O potrebah se bodo RD odločale same. Predlagal je, da se naredi primerjalna analiza stroškov po kosu opreme obeh ponudnikov (kapa s šiltom, zimska kapa, zimska jakna, jopica, zimske hlače, letne hlače srajca ali polo majica z dolgimi in kratkimi rokavi, čevlji) ter po končni ceni kroja. Analiza se predstavi na naslednji seji UO RZS, ki tudi odloči in sprejme končno odločitev.

· Ribiški koledar 2025
Za potrebe izdelave ribiškega koledarja 2025 se objavi Natečaj za najboljšo ribiško fotografijo 2024. Razpis se objavi v glasilu Ribič. Prejeti slikovni material bo pregledala komisija in izbrala fotografije za ribiški koledar. Komisija predlaga, da izvedbo priprave koledarja in tiska prevzame strokovna služba RZS.

Sprejeti so bili:

Sklep 3:  KPA RZS kot ponudnika opreme za priporočeni kroj za ribške čuvaje priporoča sprejetje ponudbe podjetja JERMAN-I d.o.o. iz Žirov, ki izkazuje kvaliteto, dobavljivost, izkušnje in reference.
Sklep 4: Strokovna služba RZS pripravi primerjalno analizo obeh ponudnikov po kosu opreme (kapa s šiltom, zimska kapa, zimska jakna, jopica, zimske hlače, letne hlače  srajca ali polo majica z dolgimi in kratkimi rokavi, čevlji) ter po končni ceni kroja. Analiza se predstavi na naslednji seji UO RZS, ki tudi odloči in sprejme končno odločitev.
Sklep 5:  KPA RZS razpiše Natečaj za najboljšo ribiško fotografijo 2024. Strokovna služba RZS objavi natečaj  v glasilu Ribič in na spletni strani RZS.

AD 3

Razno.

· Celostna podoba RZS
Zaradi odsotnosti soavtorja celostne podobe RZS, Aleša Mezka, strokovna služba RZS prevzame nalogo koordinatorja projekta, ki ga je potrebno čim prej realizirati in potrditi na eni od prihodnjih sej UO RZS.

Sprejet je bil:

Sklep 6: Strokovna služba RZS prevzame vlogo koordinatorja projekta Celostna podoba RZS, z namenom čim prejšnje realizacije.



Seja je bila zaključena ob 17:30 uri.

Ljubljana,  10. 5. 2024.

Zabeležila:	        Predsednik komisije:
Andreja BAVDAŽ		Marko KRAJNC



OPOMBA:	Sekretar RZS objavi zapisnik na spletnih straneh zveze po njegovi verifikaciji na seji UO.

Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.

Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS:  

